જે આપણી પાસે ન હોય તે મેળવવાની ઈચ્છા અને જે ન ગમતું હોય તેને ટાળવાની ઈચ્છા – આ બે વિચારધારાઓમાંથી બેચેની અને દુઃખ નામના બે દૈત્યો પેદા થતાં હોય છે. અને તેઓ એક આંતરિક કોલાહલનું પરિણામ છે કે જે પ્રતિકારમાંથી જન્મતું હોય છે, અને તે પરિણામ સ્વરૂપે બહાર આવતાં હોય છે. અને કોઈ પણ પરિણામ આપણી પસંદગીઓ કે ઇચ્છાઓ ઉપરથી નિશ્ચિત નથી થતું, પરંતુ આપણા કર્મોથી થતું હોય છે. માટે જ પરિણામનો પ્રતિકાર કરવો એ નરી મૂર્ખતા છે. તમારે તમારા માર્ગ ઉપર ધ્યાન આપવું જોઈએ. જો તમે સમુદ્રમાં તરતા હશો તો વહેલાં કે મોડા મોજા ઉછળવાનાં તો ખરા જ. તે તમારી નાવને ડગમગાવશે જ. તમે સમુદ્રની મધ્યે ભગવાનને પ્રાર્થના કરશો એટલાં માત્રથી કઈ ભગવાન સમુદ્રને શાંત નહિ કરી દે. તેને એમ કરવાનું પાલવે પણ નહિ કેમ કે અસંખ્ય સમુદ્રી જીવોનું અસ્તિત્વ આ પ્રચંડ મોજાઓ ઉપર આધારિત હોય છે.